Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1127

c) Sorozáson elfogadható a három hónapnál nem régebbi, felsõ endoscopos lelet. 111.1/I. rovat szerint minõsítendõk: az inactiv, recidiva említése nélküli fekélybetegség teljesen panaszmentes esetei, valamint a panasszal járó, de jelenleg felsõ endoscopiával activitást vagy hegesedést nem mutató esetek. Sorállományúaknál a fekélybetegség biztos diagnózisa esetén „Alkalmatlan” véglegesen minõsítés feltétele: — egy- vagy többéves típusos panaszok; — biztosan pozitív felsõ endoscopos lelet; — nagyfokú hegesedés a felsõ endoscopos képen, megfelelõ kórelõzménnyel, jelenleg látható fekélyfészek hiányában is. Kémiai vagy egyéb külsõ ártalom okozta, gyorsan gyógyuló fekély, ha a típusos „fekélybetegség” nem nyilvánvaló, „Ideiglenesen alkalmatlan” minõsítést, vagy eü. szabadságot igényel. Ebbe a csoportba tartozik a stresszfekély, a gyógyszerek okozta felmaródások (erosiók), az egy évnél rövidebb anamnesis, a bizonytalan rtg., a nem actív fekélyt igazoló gyomortükri kép esete. A tartalékos katona állományúaknál a fekélybetegség felülvizsgálati megítélése alapvetõen enyhébb, a szolgálati és életkörülményeket, a beteg egyéniségét is kell mérlegelni. Ha a H.pylori ismételt kezelés ellenére sem eliminálódik, az ulcus relapsus veszélye megsokszorozódik. Ilyen esetben az elbírálás szigorúbb. Egyértelmûen „Alkalmatlan” a minõsítés gyakori recidiva, rossz általános állapot esetén.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes